Babelscape/SREDFM huggingface dataset:
Εφεδρικό Σώμα της Αστυνομίας Κύπρου

Το Εφεδρικό Σώμα της Αστυνομίας Κύπρου (επίσημα: Εφεδρική Τακτική Μονάς) ήταν νόμιμο στρατιωτικό σώμα που δημιουργήθηκε με απόσπαση αστυνομικών της κυπριακής αστυνομίας, ως το αντίπαλον δέος της παραστρατιωτικής οργάνωσης, ΕΟΚΑ Β', φίλα προσκείμενο στον τότε Πρόεδρο της Κυπριακής Δημοκρατίας, Αρχιεπίσκοπο Μακάριο Γ΄. Το «Εφεδρικό Σώμα» ή απλά «Εφεδρικό» όπως αποκαλούνταν, συγκροτήθηκε με σκοπό την αναχαίτηση των ενεργειών της ΕΟΚΑ Β΄. Ο οπλισμός του σώματος προερχόταν απο την Τσεχοσλοβακία. Είχε ενεργό ρόλο στην αντιμετώπιση του Πραξικοπήματος του 1974, παράλληλα με την Αστυνομία Κύπρου και την Προεδρική Φρουρά. Το Εφεδρικό Σώμα υπήρξε από τις ισχυρότερες μορφές αντίστασης μαζί με τους λοιπούς αντιστασιακούς αστυνομικούς ή και απλούς πολίτες της Κυπριακής Δημοκρατίας κατά του Πραξικοπήματος της Χούντας των Αθηνών με χαρακτηριστικές μάχες αυτές του Προεδρικού Μεγάρου και της Αρχιεπισκοπής.
Οίκος του Κοντέ

Ο Οίκος του Κοντέ, γαλλ. de Condé, ήταν ένας πλάγιος κλάδος του Οίκου των Βουρβόνων. Το όνομα προέρχεται από την πόλη Condé-en-Brie της Καμπανίας. Ιδρυτής του Οίκου είναι ο Λουδοβίκος Α΄ πρίγκιπας του Κοντέ, αρχηγός το 1557 των Προτεσταντών και θείος τού Ερρίκου Δ΄ της Γαλλίας. Τελευταίος άρρην απόγονος του Οίκου είναι ο όγδοος απόγονος του Λουδοβίκου Α΄, ο Λουδοβίκος-Ερρίκος Β΄ πρίγκιπας του Κοντέ, που απεβίωσε το 1830. Ο γιος του Λουδοβίκος-Αντώνιος είχε αποβιώσει από το 1804, 32 ετών.
Ιμπν αλ Γιασαμίν

Ο Αμπού Μουχάμαντ Αμπντάλα ιμπν Μουχάμαντ ιμπν Χατζάζ ιμπν Αλ-Γιασμίν Αλ-Αντρίνι Αλ-Ισμπίλι, περισσότερος γνωστός ως Ιμπν αλ Γιασαμίν, ήταν σημαντικός Μαροκινός μαθηματικός, βερβερικής καταγωγής, ο οποίος άκμασε στη χώρα του αλλά και στη Σεβίλλη (τόπο των σπουδών του) προς τα τέλη του 12ου αιώνα. 

Ο Ιμπν Αλ Γιασαμίν πέραν των μαθηματικών του ενασχολήσεων υπήρξε και σπουδαίος ποιητής. Αυτή τη λογοτεχνική του δυνατότητα την αξιοποιούσε, δεόντως, σε όλα τα γραπτά του και φρόντιζε ακόμη και στα μαθηματικά κείμενά του να προσδίδει έμμετρη μορφή. 

Το γνωστότερο έργο του είναι ένα σύντομο ποίημα 53 στίχων με διδακτικό προσανατολισμό και τίτλο "Al-Urjuza al-yāsmīnīyya fi al-jabr wa l-muqābala (ποίημα για την Άλγεβρα και την αποκατάσταση)", που γράφτηκε το 1191 στη Σεβίλλη και έχει διασωθεί σε πολλά χειρόγραφα. Ωστόσο, το σημαντικότερο έργο του είναι το "Talqīḥ al-afkār bi rushūm Ḥurūf al-ghubār (Καλλιέργεια της σκέψης με τη βοήθεια των γραμμάτων στη σκόνη [ινδικών συμβόλων])", μια πραγματεία 200 σελίδων για την επιστήμη των υπολογισμών και τη Γεωμετρία, στην οποία χρησιμοποίησε και ένα είδος αλγεβρικού συμβολισμού. 

Πάντως, η μεγάλη επιτυχία που γνώρισε το έμμετρο ποίημα της Άλγεβρας (εξαιτίας και της εύκολης απομνημόνευσης μαθηματικών δεδομένων που πρόσφερε η ρίμα) τον ώθησε να γράψει δυο ακόμη: ένα για τους άρρητους αριθμούς και ένα για τη λαθεμένη παραδοχή, χωρίς όμως αυτά τα ύστερα έργα να γνωρίσουν ανάλογη επιτυχία, καθώς δεν ξέφυγαν από τη μετριότητα. 

Δυστυχώς για τον Ιμπν Αλ Γιασαμίν, η δημοτικότητα της Άλγεβρας αλλά και των άλλων έργων του στις χώρες του Μαγκρέμπ, την Αίγυπτο και σε όλη τη Μέση Ανατολή, ήγειρε εχθρότητες, ζηλοφθονίες και μοχθηρία από τους συγχρόνους του, οι οποίοι δεν του συγχωρούσαν την επιτυχία και για διάφορους λόγους (π.χ. ότι διήγαγε έκλυτο βίο) τον έσερναν, συχνά, στα δικαστήρια . 

Τελικά, δολοφονήθηκε (στραγγαλίστηκε), άγνωστο γιατί, το 1204 μ. Χ στο Μαρακές του Μαρόκου, σε ηλικία που δεν μπορεί να προσδιοριστεί, επειδή η ακριβής ημερομηνία γέννησής του δεν είναι γνωστή (ίσως πέθανε σε ηλικία πέριξ των 50).
FIFA 97

Το FIFA 97 (γνωστό και ως FIFA Soccer 97) είναι βιντεοπαιχνίδι ποδοσφαίρου που αναπτύχθηκε από την EA Canada και εκδόθηκε από την Electronic Arts. Κυκλοφόρησε στις 24 Ιουνίου του 1996 για υπολογιστές, ενώ αργότερα ακολούθησαν εκδόσεις για το PlayStation, SNES, Sega Mega Drive, Sega Saturn και Game Boy.

Το "FIFA 97" είναι το τέταρτο παιχνίδι της σειράς "FIFA" και το δεύτερο που χρησιμοποιεί τη μηχανή Virtual Stadium. Το "FIFA 97" διαθέτει παίκτες που αποτελούνται από πολύγωνα, σε αντίθεση με το "FIFA Soccer 96" που χρησιμοποιούσε δισδιάστατα sprites. Ωστόσο, η μηχανή γραφικών επικρίθηκε καθώς η κίνηση της ήταν νωχελική στις εκδόσεις PC και PlayStation.
Φρανσίσκ Αρμπάν

thumb|"Arban est recueilli par des pécheurs Italiens (1846)" – Ο Αρμπάν διασωζόμενος από Ιταλούς ψαράδες (1846), από σειρά καρτών στη Βιβλιοθήκη του Κογκρέσου
Ο Φρανσίσκ Αρμπάν (), η αλλιώς Φραντσέσκο Αρμπάν ντι Λιονέ (, 1815 – "εξαφάνιση" 7 Οκτωβρίου 1849), ήταν Γάλλος αεροναυτικός. Το 1849, έγινε ο πρώτος άνθρωπος που διέσχισε τις Άλπεις με αερόστατο, κάτι που δεν επανελήφθη μέχρι το 1924. Εξαφανίστηκε στη Μεσόγειο το 1849.

Ο Αρμπάν γεννήθηκε στη Λυών, και ήταν ένα από τα δέκα παιδιά του τεχνίτη Σιμόν Αρμπάν. Ο μικρότερος αδερφός του ήταν ο κορνετίστας Ζαν-Μπατίστ Αρμπάν.

Πραγματοποίησε αρκετές πτήσεις με αερόστατα ξεκινώντας από το 1832, αλλά κυρίως στην Ιταλία την περίοδο μεταξύ 1845 και 1849. Πραγματοποίησε την δωδέκατη πτήση του από την Ρώμη τον Απρίλιο του 1846, και διασώθηκε από την θάλασσα κατά την διάρκεια πτήσης του από την Τεργέστη αργότερα το ίδιο έτος.

Είναι περισσότερο γνωστός για την πτήση του με αερόστατο υδρογόνου το 1849, στην οποία διέσχισε τις Άλπεις πετώντας από τη Μασσαλία στο Τορίνο. Αναχώρησε από το Σατέ-ντε-Φλερ στις 18:30 της 2ας Σεπτεμβρίου 1849 και ανυψώθηκε σε ύψος 4.000 μέτρων (13.000 πόδια) πάνω από το Μασίφ ντε λ'Εστερέλ. Πέρασε από το Μόντε Βίζο στις Κοττιανές Άλπεις στις 1:30 της 3ης Σεπτεμβρίου, νότια του Μον Μπλαν σε ύψος περίπου 4.600 μέτρων (15.000 πόδια) και προσγειώθηκε στις 2:30 της 3ης Σεπτεμβρίου σε φάρμα στον οικισμό Πιον Πόρτε, 6,4 χιλιόμετρα (4 μίλια) δυτικά του Τορίνου.

Απογειώθηκε από την Βαρκελώνη στις 7 Οκτωβρίου 1849, αλλά το αερόστατό του έσκασε πάνω από τη Μεσόγειο. Εξαφανίστηκε χωρίς να βρεθούν ίχνη του και εικάζεται πως πέθανε μετά από λίγο.
Λεωνίδας Καραμαούνας

Ο Λεωνίδας Καραμαούνας (1890 - 18 Φεβρουαρίου 1963), του Κωνσταντίνου, ήταν Έλληνας γιατρός και πολιτικός. Διετέλεσε δήμαρχος και βουλευτής στην εκλογική περιφέρεια Θεσσαλονίκης.
Βουκολική ποίηση

Η βουκολική ή ποιμενική ποίηση είναι ποίηση που περιγράφει ή εξυμνεί τη ζωή, τα αισθήματα και τα συναισθήματα των βοσκών. Πρωτοπαρουσιάστηκε την εποχή που ο άνθρωπος ήταν δεμένος περισσότερο με τη γη και ο πολιτισμός του ήταν γεωργικός.

Ως πρώτος βουκολικός ποιητής αναφέρεται ο Δάφνις, γιος του Ερμή και μιας νύμφης. Το βέβαιο είναι πως το πρώτο βουκολικό ποίημα το έγραψε το 600 π.Χ. ο Στησίχορος με τον τίτλο "Δάφνις", αν και πολλοί υποστήριξαν ότι το πρώτο ποίημα του είδους το έγραψε κάποιος βοσκός που λεγόταν Δίομος. Πάντως τα σπουδαιότερα μέρη όπου γράφτηκε βουκολική ποίηση ήταν η Λακωνία, η Σικελία, και η Νότια Ιταλία και ο μεγαλύτερος βουκολικός ποιητής της αρχαιότητας ήταν ο Θεόκριτος με το έργο του " Ειδύλλια" ( ελληνιστική περίοδος 323 - 30πΧ) και έπειτα ο Βίων και ο Μόσχος 

Τα παλιά χρόνια τα βουκολικά ποιήματα συνδέονταν με τις θρησκευτικές τελετές που γίνονταν για να τιμηθούν η Άρτεμη, ο Διόνυσος ή ο Ορφέας, και τα τραγουδούσαν άνδρες και γυναίκες. Αργότερα αυτά τα ποιήματα συνοδεύαν τους χορούς.

Τα περισσότερα βουκολικά ποιήματα είναι γραμμένα στη δωρική διάλεκτο. Ήταν πολύ απλά για να τα καταλαβαίνει όλος ο κόσμος και λέγονταν «ειδύλλια». Η βουκολική ποίηση καθιερώθηκε επίσημα μεταξύ 3ου και 2ου αιώνα π.Χ. στην Αλεξάνδρεια ως αριστοκρατική, καθώς οι άνθρωποι τότε ένιωθαν την ανάγκη να απομακρύνονται από τις απολαύσεις του πλούτου και να γυρίζουν στη φύση. Από τους Ρωμαίους, άριστος βουκολικός ποιητής αναδείχθηκε ο Βιργίλιος που το μεγάλο του ποίημα "Εκλογές" ή "Βουκολικά" θεωρείται αριστούργημα. Περίφημο επίσης είναι το βουκολικό μυθιστόρημα του Λόγγου Κατά Δάφνιν και Χλόην, η Αμίντα του Τορκουάτο Τάσο και άλλα. Στη νεότερη Ελλάδα έξοχος βουκολικός ποιητής είναι ο Κώστας Κρυστάλλης. Τρίτομο μελέτημα για τη βουκολική ποίηση έγραψε ο Κώστας Σταμάτης (1975-1977).
Βουκολικη
Κεντρικό Στάδιο Ρασίντ Αούσεφ

Το Κεντρικό Στάδιο Ρασίντ Αούσεφ είναι στάδιο πολλαπλών χρήσεων στο Ναζράν της Δημοκρατίας της Ινγκουσετίας, στην Ρωσία. Χρησιμοποιείται κυρίως για ποδοσφαιρικούς αγώνες και είναι το γήπεδο της ΦΚ Ανγκούστ Ναζράν. Η χωρητικότητα του σταδίου ανέρχεται στα 3.200 άτομα. 

Κατηγορία:Στάδια ποδοσφαίρου στη Ρωσία
Μπεϊνί

Το Μπεϊνί (ρωσικά και ινγκουσετικά: Бейни) είναι χωριό και διοικητικό κέντρο του Αγροτικού οικισμού Μπεϊνί, στην Επαρχία Ντζεϊράχσκι στην Δημοκρατία της Ινγκουσετίας στην Ρωσία. Έχει πληθυσμό 70 κατοίκων, σύμφωνα με την απογραφή του 2010 .

Το Μπεϊνί βρίσκεται βορειοανατολικά του διοικητικού χωριού της επαρχίας, το Ντζεϊράχ. Τα κοντινότερα χωριά είναι το Λιάζγκι, το Ολγκέτι και το Γκούλι νοτιοανατολικά και το Άρμχι νοτιοδυτικά.
Μπράνκο Κοβάτσεβιτς

Ο Μπράνκο Κοβάτσεβιτς (Σερβικά: Бранко Ковачевић - Branko Kovačević, 27 Φεβρουαρίου 1967), είναι Σέρβος προπονητής πετοσφαίρισης, που συνήθως αναλαμβάνει γυναικείες ομάδες. Από την περίοδο 2015-16 εργάζεται ως επικεφαλής προπονητής στη γυναικεία ομάδα πετοσφαίρισης του Ολυμπιακού Πειραιώς. Εχει διατελέσει επί σειρά ετών και ως β΄ προπονητής στην Εθνική ομάδα γυναικών της Σερβίας.
Χανς Άντολφ Κρεμπς

Ο σερ Χανς Άντολφ Κρεμπς ("Hans Adolf Krebs", 25 Αυγούστου 1900 – 22 Νοεμβρίου 1981) ήταν Γερμανοβρετανός γιατρός και βιοχημικός. Υπήρξε ο πρωτοπόρος επιστήμονας στη μελέτη της κυτταρικής αναπνοής, του μονοπατιού που ευθύνεται για την παραγωγή ενέργειας στα κύτταρα. Εϊναι γνωστός για την ανακάλυψη του κύκλου της ουρίας και του κύκλου του κιτρικού οξέος, ο οποίος και ονομάστηκε «κύκλος του Κρεμπς» προς τιμή του. Για την ανακάλυψη του τελευταίου τιμήθηκε με το βραβείο Νόμπελ Φυσιολογίας ή Ιατρικής το 1953.
Οίκος των Βουρβόνων-Πάρμας

Ο Οίκος των Βουρβόνων-Πάρμας είναι ένας πλάγιος κλάδος του Οίκου των Βουρβόνων-Ισπανίας, ο οποίος είναι πλάγιος κλάδος του Οίκου των Καπετιδών. Ο Οίκος ιδρύθηκε το 1748, όταν ο Φίλιππος έγινε δούκας της Πάρμας & Πλακεντίας, δουκάτου που ανήκε στην μητέρα του από τον Οίκο των Φαρνέζε. Ήταν ο τέταρτος γιος του Φιλίππου Ε΄ της Ισπανίας και της Ελισάβετ των Φαρνέζε, δούκισσας της Πάρμας.
Σισάνι

Το Σισάνι είναι χωριό του Δήμου Βοΐου στην Περιφέρεια Δυτικής Μακεδονίας. Πριν από τη μεταρρύθμιση της τοπικής αυτοδιοίκησης το 2011 ήταν δημοτικό διαμέρισμα του δήμου Άσκιου. Η απογραφή του 2011 κατέγραψε 254 κατοίκους στο χωριό.

Έξω από το χωριό βρίσκεται η Ιερά Μονή Κοιμήσεως της Θεοτόκου Σισανίου, μοναστήρι του 18ου αιώνα.
Φορτούν Γκαρθές της Παμπλόνα

Ο Φορτούν Γκαρθές της Παμπλόνα γνωστός ως ο Μονόφθαλμος ("el Tuerto") ή Φορτούν Γκαρθές ο Μοναχός ή Φορτούν-ιμπν-Γκρσίγια σύμφωνα με Αραβικές πηγές (ισπανικά: "Fortún Garcés", βασκικά: "Orti Gartzez", απεβ. το 922), βασιλιάς της Παμπλόνα (882 - 905) ήταν ο μεγαλύτερος γιος και διάδοχος τού Γκαρθία της Παμπλόνα και της Ουρράκας. Ο εκ πατρός παππούς του Ίνιγο Αρίστα της Παμπλόνα ήταν ο πρώτος βασιλιάς της Παμπλόνα, ο ίδιος ο Φορτούν ήταν ο τελευταίος βασιλιάς από την δυναστεία των Ίνιγεθ, λίγα είναι γνωστά σχετικά με τα πρώτα χρόνια της ζωής του. Η μητέρα του ήταν εγγονή του Μουσά-ιμπν-Μουσά-ιμπν-Κασί τού αρχηγού της φυλής των Μπανού-Κασί. Ο πατέρας του, ο Γκαρθία, είχε στενή συγγενική σχέση με το βασίλειο των Αστουριών ως γόνος της δυναστείας των Μπανού Κασί, που κυβέρνησε στα εδάφη γύρω από τον ποταμό Έβρο. Είχε πολλές ένοπλες συγκρούσεις με τις μουσουλμανικές δυνάμεις του Μπανού Κασί και τον Μωάμεθ Α΄ εμίρη της Κόρδοβας, ο οποίος επιτέθηκε στην Παμπλόνα (860), συνέλαβε τον Φορτούν με την κόρη του Οννέκα και τους μετέφερε αιχμαλώτους στην Κόρδοβα. Ο κυβερνήτης της Σαραγόσας Μωχάμετ-ιμπν-Λουμπ κυρίευσε και κατέστρεψε το κάστρο της Αϊβάρ με αποτέλεσμα τον θάνατο του Γκαρθία, ο Φορτούν αμέσως μετά επέστρεψε στην Παμπλόνα και στέφθηκε βασιλιάς. Ο Φορτούν άλλαξε πολιτική και έγινε φιλικός με τους μουσουλμάνους της δυναστείας των Μπανού Κασί, με αποτέλεσμα να συναντήσει σκληρές αντιδράσεις από την αριστοκρατία της Παμπλόνα· συχνά αναγκαζόταν να αποσυρθεί στο μοναστήρι του Λείρ.
Ιβηρικός λύκος

Ο Ιβηρικός λύκος ("Canis lupus signatus") είναι ένα υποείδος του Γκρίζου λύκου, που ανήκει στην μεγάλη οικογένεια των Κυνίδων και στο γένος Κύων. Ο Ιβηρικός λύκος απαντάται στα δάση και στις πεδιάδες της βόρειας Πορτογαλίας και της βορειοδυτικής Ισπανίας. Σήμερα πολλοί επιστήμονες θεωρούν τον Ιβηρικό λύκο συνώνυμο του Ευρασιατικού λύκου και όχι ξεχωριστό υποείδος του Γκρίζου λύκου.
Ίνιγο Αρίστα της Παμπλόνα

Ο Ίνιγο Αρίστα της Παμπλόνα (βασκικά: "Eneko", ισπανικά: "Íñigo Arista de Pamplona", 790 - 851) ήταν Βάσκος ηγέτης και ο πρώτος βασιλιάς της Παμπλόνα. Ανέβηκε στην εξουσία ύστερα από την πτώση των τοπικών Φράγκων φεουδαρχών (816), η βασιλεία του τοποθετείται μετά από την ήττα του στρατού των Καρολιδών (824). Καταγράφεται από τους ιστορικούς σαν επαναστάτης απέναντι στο Χαλιφάτο της Κόρδοβας από το 840 μέχρι τον θάνατο του, θεωρείται ο ιδρυτής του έθνους και αναφέρεται από τον 10ο αιώνα με το ψευδώνυμο "Αρίστα". Η προέλευση του ονόματος πιθανότατα να είναι η βασκική λέξη Αρίτζα "(Aritza)" ή την λατινική Αρέστα "(Aresta)". Άραβες χρονικογράφοι του 11ου αιώνα αναφέρουν τον ίδιο και τον αδελφό του ως ιμπν-Βανάκο (αραβικά: بن ونّقه‎) που μεταφράζεται στα ισπανικά ως Ίνιγεθ, πράγμα που οδηγεί στο συμπέρασμα ότι ο πατέρας τους λεγόταν Ίνιγο. Αναφέρεται από τον Χιμένεθ ντε Ράδα (1170 - 1247) σαν κόμης του Μπιγκόρ αλλά δεν υπάρχουν αποδείξεις γι'αυτό. Αναφέρεται σαν ευγενής του Γκαρσία Χιμένεθ ο οποίος τον 8ο αιώνα διαδέχθηκε τον πατέρα του Χιμένο τον ισχυρό στο Δουκάτο της Γασκώνης η οποία βρισκόταν υπό την κυριαρχία των Καρολιδών.
Βασιλική Καναδική Έφιππη Αστυνομία

Η Βασιλική Καναδική Έφιππη Αστυνομία (αγγλικά: "Royal Canadian Mounted Police", RCMP), αναφερόμενη και ως Βασιλική Χωροφυλακή του Καναδά (γαλλικά: "Gendarmerie royale du Canada", GRC) είναι σώμα χωροφυλακής με σκοπό την αστυνόμευση σε ομοσπονδίακο και εθνικό επίπεδο στον Καναδά. Ειδικότερα, το σώμα παρέχει την επιβολή του νόμου σε ομοσπονδιακό επίπεδο στον Καναδά, αλλά και σε σύμβαση με τα τρία εδάφη, οκτώ από τις επαρχίες του Καναδά (το σώμα δεν παρέχει επαρχιακή ή δημοτική αστυνόμευση στο Οντάριο και στο Κεμπέκ), σε περισσότερους από 150 δήμους, 600 τοπικές κοινότητες και τρία διεθνή αεροδρόμια.
Κρήνη Σαιντ-Ωμπέρ

Η Κρήνη Σαιντ-Ωμπέρ είναι κρήνη ευρισκόμενη στο Μον-Σαιν-Μισέλ, στη Γαλλία.
Καναδικές Ένοπλες Δυνάμεις

Οι Καναδικές Ένοπλες Δυνάμεις (αγγλικά: "Canadian Armed Forces", CAF, γαλλικά: "Forces armées canadiennes", FAC) ή Καναδικές Δυνάμεις (αγγλικά: "Canadian Forces", CF, γαλλικά: "Forces canadiennes", FC) είναι οι ενοποιημένες ένοπλες δυνάμεις του Καναδά, με βάση το νόμο για την εθνική άμυνα, στον οποίο αναφέρεται ότι: «Οι Καναδικές Δυνάμεις είναι οι ένοπλες δυνάμεις της Αυτού Μεγαλειότητος του Καναδά και αποτελούνται από μία Υπηρεσία που ονομάζεται Καναδικές Ένοπλες Δυνάμεις».

Αυτός ο ενιαίος θεσμός αποτελείται από θαλάσσια, χερσαία και εναέρια στοιχεία τα οποία είναι το Καναδικό Πολεμικό Ναυτικό, ο Καναδικός Στρατός Ξηράς και η Καναδική Πολεμική Αεροπορία. Το προσωπικό μπορεί να ανήκει είτε στην Τακτική Δύναμη είτε στην Εφεδρική Δύναμη, η οποία έχει τέσσερις επιμέρους συνιστώσες: τη Βασική Εφεδρεία, τη Συμπληρωματική Εφεδρεία, τη Διοίκηση και Εκπαίδευση Οργανισμών Δοκίμων και τους Καναδούς Ρέιντζερς. Σύμφωνα με τον νόμο για την εθνική άμυνα, οι Καναδικές Ένοπλες Δυνάμεις είναι μια οντότητα ξεχωριστή και διακριτή από το Υπουργείο Εθνικής Άμυνας (ομοσπονδιακή κυβέρνηση αρμόδια για τη διοίκηση και τη διαμόρφωση της αμυντικής πολιτικής), η οποία υπάρχει και ως σύστημα πολιτικής υποστήριξης των δυνάμεων.

Ο αρχηγός των Καναδικών Ενόπλων Δυνάμεων είναι ο Μονάρχης του Καναδά, που εκπροσωπείται από τον Γενικό Κυβερνήτη του Καναδά. Οι Καναδικές Ένοπλες Δυνάμεις διευθύνονται από τον Αρχηγό του Επιτελείου Άμυνας, ο οποίος συμβουλεύεται και επικουρείται από το Συμβούλιο Ενόπλων Δυνάμεων.
Γιώργος Βαρλάμος

Ο Γιώργος Βαρλάμος (1922-2013) ήταν Έλληνας ζωγράφος και χαράκτης.
Αυστραλιανή Αμυντική Δύναμη

Η Αυστραλιανή Αμυντική Δύναμη (αγγλικά: "Australian Defence Force", ADF) είναι ο στρατιωτικός οργανισμός που είναι υπεύθυνος για την υπεράσπιση της Αυστραλίας. Αποτελείται από το Αυστραλιανό Πολεμικό Ναυτικό, τον Αυστραλιανός Στρατός Ξηράς, την Αυστραλιανή Πολεμική Αεροπορία και μια σειρά μονάδων «τριών υπηρεσιών». Η ADF έχει δύναμη μόλις πάνω από 80.000 στελέχη και εφεδρείες και υποστηρίζεται από το Υπουργείο Άμυνας και αρκετούς άλλους πολιτικούς οργανισμούς.

Κατά τις πρώτες δεκαετίες του 20ού αιώνα, η αυστραλιανή κυβέρνηση καθιέρωσε τις ένοπλες υπηρεσίες ως ξεχωριστές οργανώσεις. Κάθε υπηρεσία είχε ανεξάρτητη δομή διοίκησης. Το 1976, η κυβέρνηση έκανε μια στρατηγική αλλαγή και καθιέρωσε την ADF για να τοποθετήσει τις υπηρεσίες κάτω από ένα ενιαίο αρχηγείο. Με την πάροδο του χρόνου, ο βαθμός ολοκλήρωσης έχει αυξηθεί και τα κεντρικά γραφεία των τριών υπηρεσιών, οι φορείς υλικοτεχνικής υποστήριξης και εκπαίδευσης έχουν αντικαταστήσει πολλά ιδρύματα της ενιαίας υπηρεσίας.

Η ADF είναι τεχνολογικά εξελιγμένη αλλά σχετικά μικρή. Παρόλο που τα 58.061 στελέχει της ADF και οι 19.338 ως ενεργή εφεδρεία την καθιστούν το μεγαλύτερο στρατό στην Ωκεανία, εξακολουθεί να είναι μικρότερη από τους περισσότερους ασιατικούς στρατούς. Παρ' όλ' αυτά, η ADF υποστηρίζεται από ένα σημαντικό προϋπολογισμό σύμφωνα με τα παγκόσμια πρότυπα και είναι σε θέση να αναπτύξει δυνάμεις σε πολλές τοποθεσίες εκτός της Αυστραλίας.
Casterman

Η Casterman ("Καστερμάν") είναι γαλλο-βελγικός εκδοτικός οίκος με ειδίκευση στα κόμικς και την παιδική λογοτεχνία, ο οποίος τυπώνει επίσης και τουριστικούς οδηγούς. Ο οίκος Casterman, που είναι πλέον ενταγμένος στον γαλλικό εκδοτικό όμιλο Flammarion (των Εκδόσεων Γκαλιμάρ), κυκλοφορεί κάθε χρόνο περί τους 250 τίτλους. Αποτελεί μία από τις μεγαλύτερες εταιρείες έκδοσης κόμικς στην Ευρώπη, έχοντας τα δικαιώματα έργων μεγάλων δημιουργών, όπως οι Hergé, Ούγκο Πρατ, Ζακ Ταρντί και Ένκι Μπιλάλ.
Μπαφ Ουλκού Γιουρντού

Η Μπαφ Ουλκού Γιουρντού (τουρκικά: "Baf Ülkü Yurdu") είναι αθλητικός σύλλογος που δραστηριοποιείται στο άθλημα του ποδοσφαίρου με έδρα τη Μόρφου στην ΤΔΒΚ. Αρχική έδρα της ομάδας ήταν η Πάφος, αλλά μετά την τουρκική εισβολή στην Κύπρο μετακινήθηκε στη Βόρεια Κύπρο.
Ιερά Μητρόπολις Τρίκκης και Σταγών

Η Ιερά Μητρόπολις Τρίκκης και Σταγών, έχει έδρα την πόλη των Τρικάλων και περιλαμβάνει την πρώην επαρχία Τρικάλων, δηλαδή το νότιο τμήμα του νομού (σημερινοί δήμοι Τρικκαίων, Φαρκαδόνας και Πύλης). Αρχικά, περιελάμβανε ολόκληρο τον νομό Τρικάλων, ύστερα όμως από τη διχοτόμησή της το 1991, το βόρειο τμήμα της μητρόπολης (σημερινός Δήμος Μετεώρων) δόθηκε στην νεοϊδρυθείσα τότε Ιερά Μητρόπολη Σταγών και Μετεώρων.

Ανάμεσα στα πρόσωπα που ποίμαναν τη Μητρόπολη συγκαταλέγεται και ο εξ Αδραμυττίου της Μικράς Ασίας Μητροπολίτης Τρίκκης Διονύσιος Χαραλάμπους, (1959-1970), που ως αντιστασιακός ιερέας κρατήθηκε σε Ναζιστικά στρατόπεδα συγκέντρωσης.
Γιου Τσανγκ-σουν

Ο Γιου Τσανγκ-σουν (6 Αυγούστου 1918 – 2 Ιουνίου 2010), ήταν Πρωθυπουργός της Νότιας Κορέας από τις 4 Ιανουαρίου 1982 έως τις 24 Ιουνίου του 1982.
 Ο Γιου γεννήθηκε στο Άντζου της Επαρχίας Νότιου Πιονγκάν, μια πόλη η οποία βρίσκεται στην σημερινή Βόρεια Κορέα. Σπούδασε στην Εμπορική Σχολή της Πιονγιάνγκ (평양상업학교). Σπούδασε στο Κολέγιο Χέιστινγκς της Νεμπράσκα, και αποφοίτησε το 1950. Το επόμενο έτος, μπήκε στην υπηρεσία της νοτιοκορεατικής κυβέρνησης, δουλεύοντας στο υποκατάστημα της Τράπεζας της Κορέας στο Τόκιο. Έγινε επικεφαλής της Ένωσης Διεθνούς Εμπορίου της Κορέας, και έπαιξε σημαντικό ρόλο στην νίκη της υποψηφιότητας της Σεούλ για την διοργάνωση των Ολυμπιακών Αγώνων του 1988. Επίσης, ήταν επικεφαλής της αμερικανοκορεατικής επιτροπής για την οικονομική συνεργασία.

Επίσης ήταν επίτιμος διδάκτορας οικονομικών στο Πανεπιστήμιο Κιουνγκχί.
Δουκάτο του Μπωπρεώ

Το Δουκάτο του Μπωπρεώ, με πρωτεύουσα το Μπωπρεώ (επαρχία του Ανζού, σημερινός νομός του Μαιν-ε-Λουάρ), αποτέλεσε, αρχικώς, βαρωνία του Οίκου ντε Μοντεσπεντόν, προτού αναβαθμιστεί, αρχικώς, σε μαρκιζάτο (1557), ενώ, στην συνέχεια, σε απλό δουκάτο από τον Βασιλέα Κάρολο Θ΄ για λογαριασμό του Σαρλ ντε Μπουρμπόν-Μονπανσιέ, Πρίγκιπα του Λα Ρος-συρ-Ιόν (1515-1565) ως ευχαριστία για τα στρατιωτικά του επιτεύγματα. Ο τελευταίος, απεβίωσε δίχως αρσενικό απόγονο. Με τον θάνατο της συζύγου του, Φιλίπ [Φιλιπέτ] ντε Μοντεσπεντόν (✝1578), το Δουκάτο του Μπωπρεώ πέρασε υπό τον έλεγχο του Οίκου ντε Σεπώ, ενώ, στην συνέχεια, διαδοχικά υπό εκείνον της Οικογένειας ντε Γκοντί, του Οίκου ντε Κοσέ-Μπρισάκ και της Οικογένειας ντε Νεβίλ ντε Βιλερουά.
Βασίλης Κραψίτης

Ο Βασίλης Κραψίτης (1921-1989) ήταν Έλληνας ποιητής, πεζογράφος και συγγραφέας μελετών σχετικών με την Ήπειρο.
Λευκή Β΄ της Ναβάρρας

Η Λευκή Β΄ της Ναβάρρας, ισπαν. "Blanca de Trastámara y de Evreux" (9 Ιουνίου 1424 - 2 Δεκεμβρίου 1464) από τον Οίκο της Τραστάμαρα ήταν βασίλισσα της Ναβάρρας και, με τον γάμο της, πριγκίπισσα των Αστουριών. Ήταν κόρη του Ιωάννη Β΄ της Αραγωνίας και της Λευκής Α΄ της Ναβάρρας. Το 1427 η ίδια, ο αδελφός της Κάρολος και η αδελφή της Ελεονώρα ανακηρύχτηκαν νόμιμοι διάδοχοι του βασιλείου της Ναβάρρας. Η Λευκή ανακηρύχτηκε διάδοχος του θρόνου της Καστίλης στην συνθήκη ειρήνης, που υπεγράφη ανάμεσα στην Ναβάρρα και στην Καστίλη (1436) με τον γάμο της με τον Ερρίκο Δ΄ της Καστίλης (1440) ο οποίος τελικά δεν ολοκληρώθηκε ποτέ. Το 1453, 13 χρόνια μετά τον γάμο, ο Ερρίκος Δ΄ ζήτησε διαζύγιο από την Λευκή Β΄. Το διαζύγιο υπεγράφη από τον πάπα με την δικαιολογία ότι κάποιο είδος μαγείας, εμπόδιζε τον Ερρίκο να ολοκληρώσει τον γάμο του· επιβεβαίωσε επιπλέον την παρθενία της Λευκής Β΄. Η Λευκή Β΄ επέστρεψε στην Ναβάρρα, όπου παρέμεινε αιχμάλωτη της οικογένειάς της· από το 1462 μπήκε στην συνοδεία της αδελφής της και παρέμεινε άτεκνη καθ' όλη τη διάρκεια της ζωής της. 

Μετά τον θάνατο του αδελφού της το 1461 πολλοί ευγενείς, δυσαρεστημένοι από το αντί - Αραγωνικό κίνημα, κήρυξαν την Λευκή ως βασίλισσα της Ναβάρρας παρά την άρνηση του πατέρα της, που ήθελε διάδοχο τον ετεροθαλή αδελφό της Φερδινάνδο. Ο πατέρας της Ιωάννης Β΄ προσπάθησε να την παντρέψει με τον Κάρολο, δούκα του Μπερρύ, νεότερο αδελφό του Λουδοβίκου ΙΑ΄ της Γαλλίας, αλλά εκείνη αρνήθηκε, κάτι που εξόργισε τον πατέρα της. Το 1464 επέστρεψε στην Παμπλόνα, προκειμένου να παραστεί στην αυλή της Ναβάρρας με την βοήθεια του επισκόπου Νικολά ντε Εσαμπαρρί, ο οποίος δολοφονήθηκε αμέσως μετά. Απεβίωσε λίγους μήνες αργότερα δηλητηριασμένη· ο πατέρας της και η αδελφή της Ελεονώρα θεωρήθηκαν υπεύθυνοι για τον θάνατο της. Στη Ναβάρρα τη διαδέχθηκε η επόμενη αδελφή της Ελεονώρα, η οποία είχε παντρευτεί τον σύμμαχο του πατέρα της Γκαστόν Δ΄ κόμη της Φουά.
Γιαν Κουπέτσκυ

thumb|Ο Γιαν Κουπέτσκυ και ο γιος του σε χαρακτικό του [Μπέρναρντ Φόγκελ

Ο Γιαν Κουπέτσκυ (τσεχ. "Jan Kupecký", γερμαν. "Johann Kupetzky", ουγγρ. "Kupecky János" ή Kupeczky János, 1667 – 16 Ιουλίου 1740) ήταν Τσέχος ζωγράφος της εποχής του μπαρόκ, που ασχολήθηκε σχεδόν αποκλειστικά με την προσωπογραφία (πορτρέτο). Γεννήθηκε στο Μπάζιν του τότε Βασιλείου της Ουγγαρίας (το σημερινό Πέζινοκ της Σλοβακίας), ενώ εργάσθηκε στην Ουγγαρία, τη Σλοβακία, τη Βιέννη και τη Νυρεμβέργη. Ο χαράκτης Μπέρναρντ Φόγκελ (Bernhard Vogel, 1683-1737) φιλοτέχνησε μεγάλο αριθμό χαρακτικών βασισμένων σε έργα ζωγραφικής του Κουπέτσκυ.
Ιερά Μητρόπολις Βεροίας, Ναούσης και Καμπανίας

Η Ιερά Μητρόπολις Βεροίας, Ναούσης και Καμπανίας είναι μια από τις Μητροπόλεις των λεγομένων «"Νέων Χωρών"». Έδρα της είναι η Βέροια και περιλαμβάνει το μεγαλύτερο τμήμα της Περιφερειακής Ενότητας Ημαθίας (συγκεκριμένα τους Δήμους Βέροιας, Αλεξάνδρειας και Νάουσας) και τμήμα της Περιφερειακής Ενότητας Θεσσαλονίκης (ορισμένα χωριά των Δήμων Δέλτα και Χαλκηδόνας).

Μητροπολίτης είναι από το 1994 ο Παντελεήμων (κατά κόσμον Ιωάννης Καλπακίδης), υπέρτιμος και έξαρχος Θετταλίας.
Ένοπλες Δυνάμεις της Δημοκρατίας της Κορέας

Οι Ένοπλες Δυνάμεις της Δημοκρατίας της Κορέας (κορεατικά: 대한민국 국군, χάντσα: 大韓民國國軍) είναι οι ένοπλες δυνάμεις της Νότιας Κορέας. Συγκροτήθηκαν το 1948, μετά τη διαίρεση της Κορέας. Οι ένοπλες δυνάμεις της Δημοκρατίας της Κορέας είναι μία από τις μεγαλύτερες μόνιμες ένοπλες δυνάμεις στον κόσμο, με αναμενόμενη δύναμη προσωπικού 3.725.000 το 2016 (625.000 εν ενεγεία και 3.100.000 εφεδρεία).

Οι στρατιωτικές δυνάμεις της Νότιας Κορέας είναι υπεύθυνες για τη διατήρηση της κυριαρχίας και της εδαφικής ακεραιότητας της δημοκρατίας, αλλά συχνά συμμετέχουν σε ανθρωπιστικές προσπάθειες και στην αντιμετώπιση φυσικών καταστροφών σε εθνικό επίπεδο. Πιο πρόσφατα, ο στρατός της Νότιας Κορέας άρχισε να αυξάνει τη συμμετοχή του στις διεθνείς υποθέσεις, αναγνωρίζοντας το ρόλο και την ευθύνη του ως την ενδέκατη οικονομική δύναμη στον κόσμο όσον αφορά το ΑΕΠ. Ο στρατός της Νότιας Κορέας έχει συμμετάσχει σε διάφορες επιχειρήσεις διατήρησης της ειρήνης και αντιτρομοκρατικές επιχειρήσεις. Αναγνωρίζεται ως ένας από τους πιο επαγγελματικούς στρατούς της Ασίας και του κόσμου.
Ιαπωνικές Δυνάμεις Αυτοάμυνας

Οι Ιαπωνικές Δυνάμεις Αυτοάμυνας (ιαπωνικά: 日本国自衛隊) είναι οι ενοποιημένες στρατιωτικές δυνάμεις της Ιαπωνίας που ιδρύθηκαν το 1954 και εποπτεύονται από το Υπουργείο Άμυνας. Τα τελευταία χρόνια έχουν ασχοληθεί με διεθνείς ειρηνευτικές επιχειρήσεις, συμπεριλαμβανομένης της Ειρηνευτικής Δύναμης του ΟΗΕ. Οι πρόσφατες εντάσεις, ιδίως με τη Βόρεια Κορέα, έχουν αναζωπυρώσει τη συζήτηση σχετικά με το καθεστώς των Ιαπωνικών Δυνάμεων Αυτοάμυνας και τη σχέση τους με την ιαπωνική κοινωνία. Οι νέες στρατιωτικές κατευθυντήριες γραμμές, που ανακοινώθηκαν τον Δεκέμβριο του 2010, κατήυθυναν τις Ιαπωνικές Δυνάμεις Αυτοάμυνας μακριά από το επίκεντρο του Ψυχρού Πολέμου στην πρώην Σοβιετική Ένωση, εστιάζοντας στην Κίνα, ιδίως όσον αφορά την εδαφική διαμάχη για τις νήσους Σενκάκου.
Στάδιο Ζαφέρ

Το Στάδιο Ζαφέρ (τουρκικά: "Zafer Stadı"), επίσημα Δημοτικό Στάδιο Μόρφου είναι γήπεδο πολλαπλών χρήσεων στη Μόρφου στην ΤΔΒΚ. Το γήπεδο έχει χωρητικότητα 7.000 θεατών. Αποτελεί έδρα των ποδοσφαιρικών συλλόγων Μπαφ Ουλκού Γιουρντού και Μπινατλί και φυσική έδρα του Διγενή Ακρίτα Μόρφου.
Ινδικές Ένοπλες Δυνάμεις

Οι Ινδικές Ένοπλες Δυνάμεις (αγγλικά: Indian Armed Forces, χίντι: भारतीय सशस्‍त्र सेनाएँ) είναι οι στρατιωτικές δυνάμεις της Δημοκρατίας της Ινδίας. Αποτελούνται από τρεις επαγγελματικούς ένστολους κλάδους, τον Στρατό Ξηράς, το Πολεμικό Ναυτικό και την Πολεμική Αεροπορία. Επιπλέον, οι ινδικές ένοπλες δυνάμεις υποστηρίζονται από την Ινδική Ακτοφυλακή και τις παραστρατιωτικές οργανώσεις. (Τυφεκιοφόροι Άσαμ και Ειδική Συνοριακή Δύμανη) και διάφορες διυπηρεσιακές διοικήσεις και θεσμοί όπως η Διοίκηση Στρατηγικών Δυνάμεων, η Διοίκηση Ανταμάν και Νικόμπαρ και το Ενσωματομένο Αμυντικό Προσωπικό. Ο Πρόεδρος της Ινδίας είναι ο Ανώτατος Διοικητής των Ινδικών Ενόπλων Δυνάμεων. Οι ινδικές ένοπλες δυνάμεις τελούν υπό τη διεύθυνση του Υπουργείου Άμυνας της κυβέρνησης της Ινδίας. Με δύναμη άνω του 1,4 εκατομμυρίων ατόμων, είναι η τρίτη μεγαλύτερη στρατιωτική δύναμη στον κόσμο και έχει το μεγαλύτερο εθελοντικό στρατό στον κόσμο. Είναι σημαντικό να σημειωθεί ότι οι κεντρικές ένοπλες αστυνομικές δυνάμεις, οι οποίες συνήθως και εσφαλμένα αναφέρονται ως «Παραστρατιωτικές Δυνάμεις», έχουν επικεφαλής αξιωματικούς της Ινδικής Αστυνομικής Υπηρεσίας και τελούν υπό τον έλεγχο του Υπουργείου Εσωτερικών, όχι του Υπουργείου Αμυνας.

Οι ινδικές ένοπλες δυνάμεις έλαβαν μέρος σε μείζονες στρατιωτικές επιχειρήσεις, όπως μεταξύ άλλων τους ινδοπακιστανικούς πολέμους του 1947, του 1965 και του 1971, τον πορτογαλοϊνδικό πόλεμο, τον σινοϊνδικό πόλεμο, το συμβάν Τσόλα του 1967, την ινδική αψιμαχία, τον πόλεμο Καργκίλ και τη σύγκρουση Σιατσέν. Η Ινδία τιμά τις ένοπλες δυνάμεις και το στρατιωτικό προσωπικό της σε ετήσια βάση στις Ημέρες Σημαίας των Ένοπλων Δυνάμεων στις 7 Δεκεμβρίου. Από το 1962, οι ινδικές ένοπλες δυνάμεις διατηρούν στενές στρατιωτικές σχέσεις με τη Ρωσία, συμπεριλαμβανομένης της συνεργασίας για την ανάπτυξη προγραμμάτων όπως το αεροσκάφος πέμπτης γενιάς (FGFA) και το πολυεθνικό αεροσκάφος μεταφοράς (MTA). Οπλισμένες με την πυρηνική τριάδα, οι ινδικές ένοπλες δυνάμεις εκσυγχρονίζονται συνεχώς, με επενδύσεις σε τομείς όπως τα φουτουριστικά στρατιωτικά συστήματα και τα συστήματα αντιπυραυλικής άμυνας.

Το τμήμα παραγωγής του Υπουργείου Άμυνας είναι υπεύθυνο για την εγχώρια παραγωγή εξοπλισμού που χρησιμοποιούν οι ινδικές ένοπλες δυνάμεις. Περιλαμβάνει 41 ινδικά εργοστάσια πυρομαχικών υπό την εποπτεία του Συμβουλίου Εργοστασίων Πυρομαχικων και οκτώ αμυντικές μονάδες PSU (HAL, BEL, BEML, BDL, MDL, GSL, GRSE και Midhani). Η Ινδία ήταν ο μεγαλύτερος εισαγωγέας αμυντικού εξοπλισμού το 2014, ενώ η Ρωσία, το Ισραήλ, η Γαλλία και οι Ηνωμένες Πολιτείες ήταν οι κορυφαίοι ξένοι προμηθευτές στρατιωτικού εξοπλισμού. Η κυβέρνηση της Ινδίας δρομολόγησε μια πρωτοβουλία Make in India για να συμπεριλάβει την παραγωγή και να μειώσει την εξάρτηση από τις εισαγωγές, συμπεριλαμβανομένων των εισαγωγών και των προμηθειών στον τομέα της άμυνας.
Χοσέ Μουνιόθ

Ο Χοσέ Αντόνιο Μουνιόθ (ισπανικά: "José Antonio Muñoz", 10 Ιουλίου 1942) είναι Αργεντινός σχεδιαστής κόμικς. Μαθητής του Αλμπέρτο Μπρέτσια και συνεργάτης των Έκτορ Χερμάν Οέστερχελντ και Φρανθίσκο Σολάνο Λόπεθ, θεωρείται από τους σημαντικότερους εν ζωή κομίστες. Είναι περισσότερο γνωστός για την πολυετή συνεργασία του με τον σεναριογράφο Κάρλος Σαμπάγιο, με τον οποίο δημιούργησαν τη σειρά "Άλακ Σίνερ".

Ο Χοσέ Μουνιόθ συγκαταλέγεται στους βιρτουόζους του ασπρόμαυρου σχεδίου. Μεταξύ των δημιουργών που έχουν επηρεαστεί από τον Μουνιόθ είναι οι Ζακ Ταρντί και Φρανκ Μίλλερ, ιδιαίτερα σε ό,τι αφορά το "Sin City". Το 2007 βραβεύτηκε με το Μεγάλο Βραβείο στο Διεθνές Φεστιβάλ Κόμικς του Ανγκουλέμ.
Ιερά Μητρόπολις Ελευθερουπόλεως

Η Ιερά Μητρόπολις Ελευθερουπόλεως είναι μια από τις Μητροπόλεις των λεγομένων «"Νέων Χωρών"». Έδρα της είναι η πόλη της Ελευθερούπολης και περιλαμβάνει το δυτικό τμήμα της περιφερειακής ενότητος Καβάλας, δηλαδή τον καλλικρατικό δήμο Παγγαίου. Μητροπολίτης διατελεί από το 2004, ο Χρυσόστομος Αβαγιανός.
Ο Ναός Αγίου Νικολάου Ελευθερουπόλεως όπου ενταφιάστηκε στις 12 Μαίου 1919 ο μάρτυρας [[Μητροπολίτης Ελευθερουπόλεως Γερμανός Σακελλαρίδης]].
Μεγάλο Βραβείο της πόλης του Ανγκουλέμ

Το Μεγάλο Βραβείο της πόλης του Ανγκουλέμ (γαλλικά: "Grand Prix de la ville d'Angoulême") είναι βραβείο που δίνεται κάθε χρόνο στο Διεθνές Φεστιβάλ Κόμικς του Ανγκουλέμ ως αναγνώριση για το σύνολο του έργου ενός δημιουργού και για τη συνεισφορά του στην εξέλιξη των κόμικς. Αν και η πλειονότητα των βραβευθέντων αφορά Γάλλους ή Βέλγους, κατά καιρούς έχουν τιμηθεί δημιουργοί και από άλλες χώρες, όπως η Ιταλία και η Ελβετία. 

Οι ιθύνοντες έχουν κατηγορηθεί για την σχεδόν μηδενική βράβευση ή υποψηφιότητα γυναικών.
Σημαία της Αυστραλιανής Αμυντικής Δύναμης

Η Σημαία της Αυστραλιανής Αμυντικής Δύναμης (αγγλικά: "Australian Defence Force Ensign") είναι σημαία της Αυστραλίας η οποία εκπροσωπεί τις Τρεις Υπηρεσίες (tri-service) της Αυστραλιανής Αμυντικής Δύναμης. Η σημαία χαρακτηρίστηκε ως "Σημαία της Αυστραλίας" σύμφωνα με το άρθρο 5 του νόμου περί σημαιών του 1953 στις 14 Απριλίου 2000.

Το Βασιλικό Αυστραλιανό Πολεμικό Ναυτικό και η Πολεμική Αεροπορία έχουν σημαίες, τη σημαία του Αυστραλιανού Ναυτικού Ναυτικού και τη σημαία τής Αυστραλιανής Πολεμικής Αεροπορίας αντίστοιχα. Ο στρατός παραδοσιακά έχει χρησιμοποιήσει την αυστραλιανή σημαία. Η Σημαία της Άμυνας υποτίθεται ότι χρησιμοποιείται στην περίπτωση κοινών δραστηριοτήτων. Οι σημαίες του προσωπικού των διοικήσεων των τριών υπηρεσιών, όπως του Αρχηγού Άμυνας και του Υπουργού Άμυνας, προέρχονται από τη Σημαία της Άμυνας.

Αποτελείται από τρεις κάθετες ζώνες: σκούρο μπλε, κόκκινο και γαλάζιο, που αντιπροσωπεύουν το πολεμικό ναυτικό, το στρατό ξηράς και την πολεμική αεροπορία αντίστοιχα. Στο κέντρο υπάρχει το έμβλημα των τριών υπηρεσιών με κίτρινο χρώμα. Το έμβλημα αυτό φέρει μια άγκυρα, σπαθιά και έναν αετό με φτερά σε προέκταση πάνω από ένα μπούμερανγκ και κάτω από την κορυφή στην οποία υπάρχει το Αστέρι της Κοινοπολιτείας.
Πασχάλης Δούκας

Ο Πασχάλης Δούκας (1924 - 19 Αυγούστου 1999), του Τριαντάφυλλου, ήταν Έλληνας δημοσιογράφος, αντιστασιακός και πολιτικός της Αριστεράς.
Υπολογιστής ταμπλέτα Σάμτζιγιον

Ο Υπολογιστής ταμπλέτα Σάμτζιγιον (κορεατικά χάνγκουλ: 판형 콤퓨터 삼지연, μεταγραφή στο λατινικό αλφαβητο: p’anhyŏng k’omp’yut’ŏ samjiyŏn) είναι Βορειοκορεατικός υπολογιστής ταμπλέτα ο οποίος έχει αναπτυχθεί από το Ινστιτούτο Έρευνας Τεχνολογίας Πολυμέσων του Κορεατικού Κέντρου Υπολογιστών, και χρησιμοποιεί το λογισμικό Android. Είναι η πρώτη ταμπλέτα της χώρας η οποία είναι ικανή να λάβει τηλεοπτικές μεταδόσεις.

Η ταμπλέτα περιέχει έναν περιηγητή με υποστήριξη για το Βορειοκορεατικό εσωτερικό δίκτυο Γκουάνγκμιονγκ. Ωστόσο, δεν υπάρχει υποστήριξη Wi-Fi.

Θεωρείται ότι οι υπολογιστές έχουν κατασκευαστεί στην Κίνα και το λογισμικό τους έχει τοπικοποιηθεί για την Βόρεια Κορέα.
Ελεονώρα της Ναβάρρας

Η Ελεονώρα της Ναβάρρας ("Leonor", 2 Φεβρουαρίου 1426 - 12 Φεβρουαρίου 1479) αντιβασίλισσα της Ναβάρρας (1455 - 1479) και για σύντομο χρονικό διάστημα βασίλισσα της Ναβάρρας (1479) ήταν το μικρότερο παιδί και κόρη του Ιωάννη Β΄ της Αραγωνίας και της Λευκής Α΄ της Ναβάρρας. Διετέλεσε για ένα σύντομο χρονικό διάστημα βασίλισσα της Ναβάρρας (1479), στέφθηκε βασίλισσα στις 28 Ιανουαρίου 1479 στην Τουδέλα. Τα Κορτές της Παμπλόνα κήρυξαν την Ελεονώρα στις 9 Αυγούστου 1427 νόμιμη διάδοχο των γονέων της, μετά τον θάνατο της μητέρας της ο πατέρας της κατέλαβε την Ναβάρρα. 

Παντρεύτηκε τον Γκαστών Β΄, κόμη της Φουά (1441), μετακινήθηκε με τον σύζυγο της στο Μπήρν. Ο πατέρας της αποκλήρωσε την αδελφή της Λευκή Β΄ της Ναβάρρας και τον αδελφό της Κάρολο της Βιάνα (1455) για χάρη της Ελεονώρας η οποία μετακινήθηκε στην Σανγκουέσα. Συνέχισε να διατηρεί την αντιβασιλεία μετά τον θάνατο του αδελφού της Καρόλου (1461), η Συνθήκη του Ολίτ (1462) την οποία υπέγραψε ο πατέρας της αναγνώρισε τον ίδιο τον Ιωάννη Β΄ βασιλιά της Ναβάρρας ενώ η μεγαλύτερη αδελφή της Λευκή ήταν αιχμάλωτη υπό την φροντίδα της ίδιας της Ελεονώρας. Το 1464 η αδελφή της πέθανε δηλητηριασμένη, οι περισσότεροι θεώρησαν υπεύθυνη για τον θάνατο της τον πατέρα της και την ίδια την Ελεονώρα. Ο πατέρας της ήταν βασιλιάς της Ναβάρρας μέχρι τον θάνατο του (1479) στην συνέχεια ορκίστηκε βασίλισσα η ίδια η Ελεονώρα αλλά πέθανε αμέσως μετά σε δυο βδομάδες σε ηλικία 53 ετών.
Ο μεγαλύτερος γιος της Γκαστών είχε πεθάνει πρόωρα (1470), την διαδέχθηκε ο εγγονός της Φραγκίσκος Φοίβος της Ναβάρρας γιος του Γκαστών.
Αποκλεισμός

[[Ενέργεια της 5ης Νοεμβρίου 1813|Ενέργεια]] αποκλεισμού του λιμανιού της πόλης [[Τουλόν]] από τον Βρετανικό Στόλο, μεταξύ 1810 και το 1814, σε έργο του [[Τόμας Λούνι]].
Εκφόρτωση αεροσκαφών [[C-47]] στο [[Αεροδρόμιο Τέμπελχοφ]] του [[Βερολίνο]]υ, ως μέρος της αερομεταφοράς προμηθειών που έσπασε τον [[Αποκλεισμός του Βερολίνου|χερσαίο αποκλεισμό του δυτικού Βερολίνου]] από την [[Σοβιετική Ένωση]].

Ο αποκλεισμός είναι προσπάθεια αποκοπής των προμηθειών, του πολεμικού υλικού ή των επικοινωνιών σε μια συγκεκριμένη περιοχή με τη βία, είτε τμηματικά ή πλήρως. Ο αποκλεισμός δεν πρέπει να συγχέεται με το εμπάργκο ή τυχόν κυρώσεις, τα οποία είναι νομικά εμπόδια για το εμπόριο. Διαφέρει επίσης από μια πολιορκία μιας και ο αποκλεισμός απευθύνεται σε ολόκληρη χώρα ή περιοχή, αντί ενός κάστρου ή πόλης. Ενώ οι περισσότεροι αποκλεισμοί έλαβαν χώρα στη θάλασσα, ο αποκλεισμός εξακολουθεί να χρησιμοποιείται και στη στεριά για την αποτροπή της μετάβασης προσώπων σε μια συγκεκριμένη περιοχή.

Μια δύναμη αποκλεισμού μπορεί να αποκόψει όλες τις θαλάσσιες μεταφορές από και προς την αποκλεισμένη περιοχή, αν και η διακοπή όλων των χερσαίων μεταφορών από και προς την περιοχή μπορεί επίσης να θεωρηθεί αποκλεισμός. Οι αποκλεισμοί περιορίζουν τα εμπορικά δικαιώματα των ουδετέρων, που πρέπει να υποβληθούν σε έλεγχο για τυχόν παράνομη διακίνηση, η οποία μπορεί να καθοριστεί στενά ή ευρύτερα από την δύναμη αποκλεισμού, συμπεριλαμβάνοντας μερικές φορές τα τρόφιμα και τα φάρμακα. Τον 20ό αιώνα, η αεροπορία έχει χρησιμοποιηθεί επίσης για την ενίσχυση της αποτελεσματικότητας του αποκλεισμού μέσω της ανάσχεσης της εναέριας κυκλοφορίας εντός του αποκλεισμένου εναέριου χώρου.

Η στενή περιπολία των εχθρικών λιμένων, προκειμένου οι ναυτικές δυνάμεις να μην μπορούν να βγουν στα ανοιχτά, αναφέρεται ως αποκλεισμός. Όταν παράκτιες πόλεις ή φρούρια πολιορκούνταν από την πλευρά της στεριάς, οι πολιορκητές απόκλειαν συχνά την πλευρά της θάλασσας. Πιο πρόσφατα, στους αποκλεισμούς περιλαμβάνονται η διακοπή των ηλεκτρονικών επικοινωνιών μέσω παρεμβολών ραδιοφωνικών σημάτων και τομής των υποβρύχιων καλωδίων.
Άσπα Στασινοπούλου

Η Άσπα Στασινοπούλου (1935 - 31 Ιουλίου 2017) ήταν Ελληνίδα εικαστικός.
Λιντς Ρίνος

Η Λιντς Ρίνος (αγγλικά: "Leeds Rhinos") είναι επαγγελματικός σύλλογος ράγκμπι λιγκ στο Ληντς του Δυτικού Γιόρκσαϊρ στην Αγγλία. Ιδρύθηκε το 1870, μετέχει στη Σούπερ Λιγκ, την κορυφαία ευρωπαϊκή διασυλλογική διοργάνωση ράγκμπι λιγκ της οποίας αποτελεί πολυνίκης από την έναρξή της το 1996. Διεξάγει τους εντός έδρας αγώνες της στο Χέαντινγκλι Ράγκμπι Στέιντιουμ. Ο σύλλογος ήταν γνωστός απλά ως Λιντς (Leeds) μέχρι το τέλος της περιόδου του 1996. Είναι επίσης γνωστή παραδοσιακά ως "Loiners", που σημάινει "Δημοφιλείς" στην τοπική διάλεκτο του Ληντς.

Το 1895, η Λιντς ήταν ένας από τους είκοσι δύο συλλόγους ράγκμπι που αποχώρησαν από την Αγγλική Ομοσπονδία Ράγκμπι και σχημάτισαν τη μετέπειτα Αγγλική Ομοσπονδία Ράγκμπι Λιγκ. Η Λιντς εντάχθηκε στην Σούπερ Λίγκ το 1996 και μετονομάστηκε σε Λιντς Ρίνος το 1997. Ο σύλλογος ανήκει στην ίδια εταιρεία που κατέχει ομάδα ράγκμπι γιούνιον Γιόρκσαϊρ Κάρνεγκι, η οποία διεξάγει τους εντός έδρας αγώνες της επίσης στο Χέαντινγκλι.
Μπιλ ντε Μπλάζιο

Ο Μπιλ ντε Μπλάζιο (αγγλικά: "Bill de Blasio", 8 Μαΐου 1961), είναι Αμερικανός πολιτικός και δικηγόρος, που υπηρετεί ως 109ος Δήμαρχος της Νέας Υόρκης από το 2014. Είναι μέλος του Δημοκρατικού Κόμματος. Από το 2010 έως το 2013, υπηρέτησε ως Δημόσιος Συνήγορος της Νέας Υόρκης, δεύτερη σημαντικότερη θέση στην τοπική αυτοδιοίκηση της πόλης, μετά από εκείνη του Δημάρχου. 

Επίσης, έχει υπηρετήσει και ως Μέλος του Δημοτικού Συμβουλίου της Νέας Υόρκης από το 39ο διαμέρισμα από το 2002 έως το 2009. 

__ΕΥΡΕΤΗΡΙΟ__
Μάργιορι ντε Σούσα

Η Μάργιορι ντε Σούσα ("Marjorie Lissette de Sousa Rivas", 23 Απριλίου 1980 -) είναι Βενεζουελανή ηθοποιός και μοντέλο.
Σερλίν Γκονσάλες

Η Σερλίν Γκονσάλες ("Sherlyn Montserrat González Díaz", 14 Οκτωβρίου 1985 -) είναι Μεξικανή ηθοποιός και τραγουδίστρια. Έγινε γνωστή από την τηλενουβέλα "Clase 406".
Μικελίτο Βαλδές

Ο Μικελίτο Βαλδές (ισπ. "Miguelito Valdés", 6 Σεπτεμβρίου 1912 - 9 Νοεμβρίου 1978) ήταν Κουβανός τραγουδιστής.

Γεννήθηκε στην Μπελέν, στην Παλιά Αβάνα, από Ισπανό πατέρα και Μεξικανή μητέρα από το Γιουκατάν. Όταν πέθανε ο πατέρας του μετακόμισε σε άλλη γειτονιά το Cayo Hueso (στο Centro Habana). Από μικρός εργάστηκε ως μηχανικός και επιδόθηκε στο ερασιτεχνικό μποξ. Το 1934 κέρδισε μάλιστα το Ερασιτεχνικό Πρωτάθλημα της Κούβας. Παντρεύτηκε την αριστοκρατικής καταγωγής Βέρα Έσκιδσεν το 1936 από την Πόλη του Παναμά. Μαζί της απόκτησε ένα γιο, τον Χουάν Μιγκέλ Βαλδές Έσκιδσεν. Το 1968 εγκαταστάθηκε στο Παλμ Σπρινγκς, στην Καλιφόρνια.
Νατάλια Εσπερόν

Η Νατάλια Εσπερόν ("Natalia del Carmen Esperón Alcocer", γενν. 14 Νοεμβρίου 1974) είναι Μεξικανή ηθοποιός και μοντέλο.
Απόστολος Παπαβαλσάμης

Ο Απόστολος Παπαβαλσάμης (1897 - 21 Οκτωβρίου 1966), του Γεωργίου, ήταν Έλληνας πολιτικός. Υπηρέτησε ως βουλευτής στην εκλογική περιφέρεια Θεσσαλονίκης.
Ιμπιράι Αλτινσαρίν

μικρογραφία|Ο Ιμπιράι Αλτινσαρίν σε γραμματόσημο του Καζακστάν, το οποίο εκδόθηκε το 2016
Ο Ιμπιράι (Ιμπραήμ) Αλτινσαρίν (καζακικά: "Ыбырай Алтынсарин"; ρωσικά: "Ибрай Алтынсарин", 1841-1889) ήταν σημαντικό πρόσωπο στην προσοβιετική καζακική ιστορία. Ήταν ο πιο προεξέχων καζάκος εκπαιδευτικός στα τέλη του 19ου αιώνα, κατά την διάρκεια του ρωσικού αποικισμού και πολιτιστικής επιρροής στο Καζακστάν.

Ο Αλτινσαρίν γεννήθηκε στην περιοχή Αρακαραγκάι της Περιφέρειας Τοργκάι (σημερινή Περιφέρεια Κοστανάι), και ξεκίνησε την καριέρα του ως επιθεωρητής σε σχολεία της Περιφέρειας Τοργκάι.

Είναι γνωστός για την εισαγωγή ενός κυριλλικού αλφαβήτου για την καζακική γλώσσα και ήταν υπέρμαχος της διδασκαλίας με δυτικό στυλ. Ωστόσο, ήταν σε αντίθεση με τη διδασκαλία των ορθόδοξων χριστιανικών δογμάτων για τους μη Ρώσους πολίτες του Καζακστάν, αλλά την ίδια στιγμή παρότρυνε την αντίσταση για την ταταρική γλώσσα και πολιτισμό, υπέρ των ρωσικών και δυτικών επιρροών. Ως εκπαιδευτικός, άνοιξε πολλά καζακορωσικά οικοτροφεία, τεχνικά σχολεία και σχολεία θηλέων. 

Επίσης, ο Αλτινσαρίν έγραψε το πρώτο καζακικό βιβλίο γραμματικής, την πρώτη καζακορωσική εφημερίδα και μετάφρασε έναν μεγάλο αριθμό βιβλίων και έργων αναφοράς. Τιμήθηκε από την Αυτοκρατορική Ρωσική κυβέρνηση με πολλά βραβεία, συμπεριλαμβανομένου του τίτλου στάτσκι σόβετνικ (Κρατικός Σύμβουλος).

Ένας αριθμός καζακικών ιδρυμάτων, συμπεριλαμβανομένης της Καζακικής Ακαδημίας Εκπαίδευσης, του Κρατικού Παιδαγωγικού Ινστιτούτου Αρκαλίκ και μερικών οδών, σχολείων και ακαδημικών βραβείων, έχουν ονομαστεί προς τιμήν του Αλτινσαρίν. Στο Κοστανάι, υπάρχει ένα μουσείο Αλτινσαρίν.
Αγνή του Μποζέ

Η Αγνή του Μποζέ (πέθανε στις 11 Ιουλίου 1231) ήταν Γαλλίδα ευγενής, κόρη του Γκισάρ Δ΄ του Μποζέ και της συζύγου του Σιβύλλης του Αινώ. Έγινε κόμισσα της Καμπανίας ως δεύτερη σύζυγος του κόμη Θεοβάλδου του Μεταθανάτιου, ο οποίος τρία μετά τον θάνατο της έγινε και βασιλιάς της Ναβάρρας. Ο σύζυγος της δεν κατόρθωσε ούτε με τον δεύτερο γάμο του να αποκτήσει διάδοχο γι'αυτό αμέσως μετά τον θάνατο της Αγνής παντρεύτηκε την τρίτη του σύζυγο Μαργαρίτα των Βουρβόνων, βασίλισσα της Ναβάρρας. 

Παντρεύτηκε τον Θεοβάλδο το 1223 μαζί του απέκτησε την Λευκή της Ναβάρρας, δούκισσα της Βρετάνης.
Μόνικα Σάντσεζ

Η Μόνικα Σάντσεζ ("Mónika Sánchez", γεννημένη ως Μόνικα Αναλία Σάντσεζ Τόρρε "Mónika Analia Sánchez Torre", 3 Δεκεμβρίου 1974 -) είναι Μεξικανή ηθοποιός.
Zep

Ο Φιλίπ Σαπουί (γαλλικά: "Philippe Chappuis"), γνωστός ως Zep, είναι Ελβετός σεναριογράφος και σχεδιαστής κόμικς. Από το έργο του ξεχωρίζει το "Τιτέφ", μια από τις πλέον δημοφιλείς και ευπώλητες σειρές στη Γαλλία. Το ψευδώνυμό του έχει προέλθει από ένα κόμικ που έκανε όταν ήταν γύρω στα 12 και το οποίο ήταν φόρος τιμής στους Led Zeppelin. Το 2004, ο Zep έγινε ο πρώτος Ελβετός κομίστας που τιμήθηκε με το Μεγάλο Βραβείο στο Διεθνές Φεστιβάλ Κόμικς της Αγκουλέμ.
Στενό της Μυκάλης

Το Στενό της Μυκάλης είναι στενό που χωρίζει το νησί της Σάμου με την Ανατολία (Τουρκία). Στο στενότερο σημείο της είναι μόλις 1,6 χλμ. πλάτος, το στενότερο μεταξύ κάθε νησιού του Αιγαίου και της Τουρκίας. Πήρε το όνομά του από το κοντινό Όρος Μυκάλη στην τουρκική ηπειρωτική χώρα. Το Εθνικό Πάρκο Δέλτα Ποταμού Μαιάνδρου-Χερσονήσου της Μυκάλης (Dilek Yarımadası-Büyük Menderes Deltası Millî Parkı), που βρίσκεται στην περιοχή Κουσάντασι της επαρχίας Αϊδινίου, βρίσκεται κατά μήκος του στενού.

Κατηγορία:Αιγαίο Πέλαγος
Κατηγορία:Πορθμοί της Ελλάδας
Κατηγορία:Πορθμοί της Τουρκίας
Windows Meeting Space

Το Windows Meeting Space (με κωδικό όνομα Windows Shared View) ήταν πρόγραμμα συνεργασίας peer-to-peer που αναπτύχθηκε από τη Microsoft και συμπεριλαμβανόταν με τα Windows Vista. Αντικαθιστά την εφαρμογή Windows NetMeeting. Ωστόσο, λειτουργίες όπως η υποστήριξη μικρόφωνου και η δυνατότητα ρύθμισης συνεδρίων ήχου ή βίντεο έχουν αφαιρεθεί.

Το Meeting Space δίνει τη δυνατότητα στη κοινή χρήση εφαρμογών, τη συνεργατική επεξεργασία, τη κοινή χρήση αρχείων και ανταλλαγή μηνυμάτων σε χρήστες που είναι συνδεδεμένοι στο ίδιο τοπικό δίκτυο ή στο διαδίκτυο. Το Meeting Space έχει τη δυνατότητα να στηθεί αυτόματα ένα ασύρματο ad hoc δίκτυο εάν δεν υπάρχει διαθέσιμο τοπικό δίκτυο ή σύνδεση με το διαδίκτυο και επιτρέπει επίσης στα μέλη να προσκαλούν άλλα άτομα σε συνεδριάσεις συνάντησης. Αξίζει να σημειωθεί ότι είναι μια από τις πρώτες εφαρμογές για τη δομή peer-to-peer των Windows Vista, και έτσι απαιτείται το IPv6.

Το Meeting Space είναι διαθέσιμο σε όλες τις εκδόσεις των Windows Vista, αλλά η λειτουργικότητά του δεν είναι διαθέσιμη στην έκδοση Starter, ενώ στην έκδοση Home Basic επιτρέπει στους χρήστες μόνο να συμμετέχουν σε περιόδους σύνδεσης. Το Meeting Space δεν υπάρχει σε καμία έκδοση των Windows 7, όπου και η Microsoft είχε προτείνει το Microsoft Office Live Meeting.
Ημέρα της Δίψας

Η «Ημέρα της Δίψας» (, "Yawm al-aṭash") είναι η παραδοσιακή ονομασία, στην αραβική ιστοριογραφία, της μάχης που δόθηκε το 724 μεταξύ των Αράβων του Χαλιφάτου των Ομεϋαδών και του τουρκικού χαγανάτου των Τουργκές στις όχθες του ποταμού Ιαξάρτη (Συρ Νταρυά), στην Υπερωξειανή (στο σημερινό Τατζικιστάν). Ο στρατός των Ομεϋαδών, υπό τον Μουσλίμ ιμπν Σαΐντ αλ-Κιλαμπί, είχε εκστρατεύσει στην Κοιλάδα της Φεργάνα όταν έμαθε ότι οι Τουργκές προέλαυναν εναντίον τους. Αμέσως οι Άραβες ξεκίνησαν μια εσπευσμένη υποχώρηση προς τον Ιαξάρτη, παρενοχλούμενοι από το τουρκικό ιππικό. Μετά από πορεία 11 ημερών, οι Άραβες έφτασαν στον ποταμό, όπου βρέθηκαν αντιμέτωποι τόσο με τους Τουργκές όσο και με τις δυνάμεις των ντόπιων ηγεμόνων της Υπερωξειανής. Παρ’ όλα αυτά, οι Άραβες κατάφεραν να διασπάσουν τον κλοιό και να διασχίσουν το ποτάμι, καταφεύγοντας στο Χουτζάντ. Η ήττα όμως των Ομεϋαδών οδήγησε στην κατάρρευση της ισλαμικής κυριαρχίας σε μεγάλο μέρος της περιοχής, που έκτοτε, μέχρι το 740 περίπου, αποτέλεσε μήλον της έριδος μεταξύ Αράβων και Τουργκές.
Χόβι Σταρ

O Χόβι Σταρ (εβραϊκά : חובי סטאר) είναι το σκηνικό όνομα του Χόβι Σέκουλετς (εβραϊκά : חובב סקולץ‎‎; γενν. στην Χαΐφα του Ισραήλ στις 19 Νοεμβρίου 1986), ένας Ισραηλινός τραγουδιστής που εκπροσώπησε το Ισραήλ στον Διαγωνισμό Τραγουδιού της Eurovision το 2016 με το τραγούδι "Made of Stars".
Ναντάβ Γκουέτζ

Ο Ναντάβ Γκουέτζ (εβραϊκά :  נדב גדג'‎‎ ; γενν. 2 Νοεμβρίου 1998) είναι τραγουδιστής γαλλικής και ισραηλινής καταγωγής που εκπροσώπησε το Ισραήλ στον Διαγωνισμό Τραγουδιού της Eurovision το 2015. Είναι ο νικητής της δεύτερης σεζόν του "HaKhokav Haba" (η ισραηλινή εκδοχή του Rising Star). Ο Γκουέτζ γεννήθηκε στο Παρίσι.
Ντραγκόν Καταλάν

Η Ντραγκόν Καταλάν (γαλλικά: "Dragons Catalans", καταλανικά: "Dracs Catalans") είναι γαλλικός σύλλογος ράγκμπι λιγκ με έδρα το Περπινιάν. Η πρώτη ομάδα μετέχει στην Σούπερ Λιγκ από το 2006, καθώς και στο θεσμό του Κυπέλλου Αγγλίας (που ονομάζεται Τσάλεντζ Καπ).

Η δικαιόχρηση ιδρύθηκε το 2005 έπειτα από τη συγχώνευση το 2000 δύο ιστορικών γαλλικών συλλόγων ράγκμπι λιγκ: της ΧΙΙΙ Καταλάν (ιδρύθηκε το 1934) και της ΑΣ Σαιντ-Εστέβ (ιδρύθηκε το 1965), με την ονομασία Ουνιόν Τρεζίστ Καταλάν. Με την είσοδο της ομάδας στη Σούπερ Λιγκ μετονομάστηκε σε Ντραγκόνς Καταλάνς. Εκεί κατάφερε να φτάσει σε δύο ημιτελικούς, πρώτα με τη Λιντς Ρίνος το 2009 και έπειτα με τη Σεντ Χέλενς κατά τη διάρκεια της περιόδου 2014, ενώ έφτασε και στον τελικό του Τσάλεντζ Καπ το 2007, μπροστά σε πάνω από 84.000 θεατές με αντίπαλο τη Σεντ Χέλενς στο Γουέμπλεϊ.

Η δικαιόχρηση εδρεύει στο Σταντ Ζιλμπερ-Μπρουτούς, του οποίου η χωρητικότητα αναμενόταν να επεκταθεί σε 11.000 θέσεις. Ο σύλλογος στο παρελθόν έχει αγωνιστεί το 2009 στο Εστάδιο Ολίμπικο Λουίς Κομπάνις στη Βαρκελώνη, το 2011 στο Σταντ Υβ-ντυ-Μανουά στο Μονπελιέ, το 2012 στο Σταντ ντε λα Μοσσόν στο Μονπελιέ, το 2013 στο Σταντ Ερνέστ-Βαλόν στην Τουλούζη και το 2014 στο Σταντ Αιμέ-Ζιράλ στο Περπινιάν.
Ομοσπονδία Ράγκμπι Λιγκ Νέας Ζηλανδίας

Η Ομοσπονδία Ράγκμπι Λιγκ Νέας Ζηλανδίας ([αγγλικά: "New Zealand Rugby League", NZRL) είναι το διοικητικό όργανο για το άθλημα του ράγκμπι λιγκ στη Νέα Ζηλανδία. Η NZRL ιδρύθηκε στις 25 Απριλίου 1910 για να προετοιμαστεί για μια περιοδεία της Μεγάλης Βρετανίας το ίδιο έτος.

Η NZRL συντονίζει τους "Kiwis", την εθνική ομάδα της Νέας Ζηλανδίας. Επί του παρόντος διοργανώνει το Εθνικό Τουρνουά Γυμνασίων, το Εθνικό Τουρνουά Γυναικών και το Εθνικό Τουρνουά Νεολαίας, εθνική διοργάνωση επτά ζωνών που διεξάγεται σε βαθμούς 15, 17. Η πρώτη διοργάνωση είναι γνωστή ως Νάσιοναλ Πρέμιερσιπ και το 2016 θα ξεκλθνησε το Νάσιοναλ Τσάμπιονσιπ. Είναι επίσης υπεύθυνη για το συντονισμό των ομάδων "NZ 16" και "NZ 18", των "NZ Taurahere" και των "Junior Kiwis". Έχουν διαχειριστεί στο παρελθόν τους αγώνες Lion Red Cup και Bartercard Cup.

Η NZRL είναι μια κοινωνία που έχει συσταθεί βάσει του νόμου περί εταιριών του 1908. Ο σημερινός προστάτης του NZRL είναι ο Σερ Πίτερ Λιτς, ο οποίος αντικατέστησε την Έλεν Κλάρκ το 2011.
Νήσος Τσιλοέ

Η Νήσος Τσιλοέ ("Isla de Chiloé"), γνωστή και ως Μεγαλόνησος του Τσιλοέ ("Isla Grande de Chiloé"), είναι το μεγαλύτερο νησί στο Αρχιπέλαγος Τσιλοέ, κοντά στις ακτές της Χιλής, στον Ειρηνικό Ωκεανό. Διοικητικά υπάγεται στην Περιφέρεια Λος Λάγος της Χιλής. Το όνομα του νησιού προέρχεται από τη λέξη "Chilhué", που σημαίνει «τόπος των γλάρων».